English: Yes, thank you, Huw, I'll take that in reverse order. The final point that you made about the implications on our performance, I think, from the limited evidence that we have taken so far, the evidence that we have taken was consistent and was very clear in terms of the implications for us. If we come to a point where we are unable to expand the size of this Assembly, then I think that it is clear to everyone that we have spoken to so far that the way in which this Assembly works will have to change dramatically. And there will probably have to be some recommendations that many Members of this place would find unpalatable. And if I say to you that one of the things that was even suggested to us, which would be hugely unpalatable to me and to most Members in this room, was that we may have to put a pause on devolution itself if we are not in a position to carry out our functions effectively. What those people were talking about was that we would have to say, in terms of further powers, that if we are unable to take on further powers more effectively, then we may have to say that we can't and we may have to look at the powers that we already have and say that we can no longer carry through those powers unless we can do them effectively. Now, I am not saying that that is something that the committee agreed with, I'm not saying that that would necessarily be one of our recommendations; what I am saying to you is that that was one of the suggestions that was coming forward from people who engage with us and were saying that we would need to seriously consider. Other aspects of our work that we would have to look at are our working week, how many days a week this Assembly sits, how long our days may be, how many committees meet, whether we need to merge some of our committees, whether we can send people home on a Thursday or whether people have to stay here five days a week, and all of these kinds of things. If we are serious about being a law-making body that is serious about scrutinising the work of this Government, then unless we expand the capacity then we will have to take some very, very difficult and unpalatable decisions. In terms of the timescales, the timescale that we're working on at the moment is to produce the committee's recommendations in advance of summer recess this year with a view to coming back to the Assembly for a debate in the autumn session - so, before the autumn recess in October. That is the kind of timescale that we're working to. That may or may not slip. I don't know how much latitude the committee would be given to slip its timescale because that decision has been taken by this Assembly in terms of, you know, this is a time-limited task and finish group. I think we need to work to that timescale. The committee clerks, I have to say - . Can I offer my sincere thanks to the committee clerks who've worked very hard on producing a timetable for us, setting out very clearly the pieces of evidence that we need to take and the groups that we need to speak to during the course of our work? That will bring me on to the point that you raised, Huw, and I touched on in my previous answer, around engagement and the engagement of citizens. What we are proposing around the engagement of citizens is that we establish a citizens assembly. The reason that we have proposed establishing a citizens assembly is that that gives us the best chance of having a very representative sample of the wider electorate in terms of age, gender, location, language - English, Welsh and so on - that we can bring together with various views, various political views, and that can be done quite scientifically, that we get people together in a kind of mini parliament, a mini kind of citizens assembly. But, and this is a big 'but', that is a very costly exercise. We would be looking to do that - . We've discussed with the clerks how we could do that in the most cost-effective way. So, we've looked at the lower end of the scale, but even at the lower end of the scale, it is not an insignificant amount of money that would be involved in running a citizens' assembly. But if we are serious about doing it, and we are serious about wanting to make sure that we have an informed opinion from the general public, then we feel that that would be money well spent. And I understand that the Assembly Commission is going to be looking at that on 27 January to hopefully approve our request for a citizens' assembly. If we don't get a citizens' assembly, then we will have to look at other ways of that public engagement, and that could be focus groups, that could be opinion polling, that could be other ways of engagement. But we're very keen that we move down this road of a very deliberative consultation with people across a wide range of views and so on. So, the other point I think that you raised, Huw, was about the seat open for the Conservative Party, which, again, I will just reiterate what I said in response to Delyth Jewell: the seat is there for the Conservative Party to join in. I hope that we can continue our conversations with them, that they will be engaging with the work on this committee and that that they will review and reflect on their decision and will come back to us with a more positive position in the future.
Welsh: Ie, Diolch, Huw, fe gymeraf hynny gan ddechrau ar y diwedd. Y pwynt olaf a wnaethoch am y goblygiadau i'n perfformiad, yn fy marn i, yn ôl y dystiolaeth gyfyngedig a gawsom hyd yn hyn, roedd y dystiolaeth a gawsom yn gyson ac yn glir iawn o ran y goblygiadau i ni. Os deuwn at bwynt lle na allwn ehangu maint y Cynulliad hwn, credaf ei bod yn amlwg i bawb y siaradasom â hwy hyd yma y bydd yn rhaid i'r ffordd y mae'r Cynulliad yn gweithio newid yn ddramatig. Ac mae'n debyg y bydd yn rhaid cael rhai argymhellion y byddai llawer o Aelodau'r lle hwn yn eu hystyried yn annymunol. Ac os dywedaf wrthych mai un o'r pethau a awgrymwyd i ni hyd yn oed, a fyddai'n eithriadol o annymunol i mi ac i'r rhan fwyaf o'r Aelodau yn yr ystafell hon, oedd y gallai fod yn rhaid inni oedi datganoli ei hun os nad ydym mewn sefyllfa i gyflawni ein swyddogaethau'n effeithiol. Yr hyn roedd y bobl hynny'n sôn amdano oedd y byddai'n rhaid inni ddweud, o ran pwerau pellach, os na allwn ymgymryd â rhagor o bwerau'n fwy effeithiol, efallai y bydd yn rhaid inni ddweud na allwn ac efallai y bydd yn rhaid inni edrych ar y pwerau sydd gennym eisoes a dweud na allwn bellach fwrw ymlaen â'r pwerau hynny oni allwn eu gwneud yn effeithiol. Nawr, nid wyf yn dweud bod hynny'n rhywbeth roedd y pwyllgor yn cytuno ag ef, nid wyf yn dweud y byddai hynny o reidrwydd yn un o'n hargymhellion; yr hyn rwy'n ei ddweud wrthych yw bod hwnnw'n un o'r awgrymiadau a gyflwynwyd gan bobl sy'n ymgysylltu â ni ac roeddent yn dweud y byddai angen inni roi ystyriaeth ddifrifol i hyn. Agweddau eraill ar ein gwaith y byddai'n rhaid inni edrych arnynt yw ein hwythnos waith, sawl diwrnod yr wythnos y bydd y Cynulliad hwn yn eistedd, pa mor hir fydd ein dyddiau, faint o bwyllgorau sy'n cyfarfod, a oes angen inni uno rhai o'n pwyllgorau, a allwn anfon pobl adref ar ddydd Iau neu a oes raid i bobl aros yma bum niwrnod yr wythnos, a phob un o'r mathau hyn o bethau. Os ydym o ddifrif ynghylch bod yn gorff deddfu sydd o ddifrif ynghylch craffu ar waith y Llywodraeth hon, oni fyddwn yn ehangu'r capasiti, bydd yn rhaid inni wneud rhai penderfyniadau anodd ac annymunol iawn. O ran yr amserlenni, yr amserlen rydym yn gweithio arni ar hyn o bryd yw llunio argymhellion y pwyllgor cyn toriad yr haf eleni gyda'r bwriad o ddod yn ôl i'r Cynulliad ar gyfer dadl yn sesiwn yr hydref - felly, cyn toriad yr hydref ym mis Hydref. Dyna'r math o amserlen rydym yn gweithio iddi. Gallai lithro, neu beidio. Nid wyf yn gwybod faint o ryddid fyddai gan y pwyllgor i lithro yn ei amserlen oherwydd bod y penderfyniad hwnnw wedi'i wneud gan y Cynulliad hwn o ran, wyddoch chi, mai grŵp gorchwyl a gorffen ag iddo amser cyfyngedig yw hwn. Rwy'n credu bod angen inni weithio yn ôl yr amserlen honno. Mae'n rhaid i mi ddweud bod clercod y pwyllgor - . A gaf fi ddiolch o galon i glercod y pwyllgor sydd wedi gweithio'n galed iawn ar gynhyrchu amserlen ar ein cyfer, gan nodi'n glir iawn y darnau o dystiolaeth sydd angen inni eu casglu a'r grwpiau y mae angen inni siarad â hwy yn ystod ein gwaith? Daw hynny â mi at y pwynt a godwyd gennych, Huw, a chrybwyllais ef yn fy ateb blaenorol, ynghylch ymgysylltiad ac ymwneud â dinasyddion. Yr hyn rydym yn ei gynnig o ran ymgysylltu â dinasyddion yw ein bod yn sefydlu cynulliad dinasyddion. Y rheswm pam ein bod wedi cynnig sefydlu cynulliad dinasyddion yw bod hynny'n rhoi'r cyfle gorau inni gael sampl cynrychiadol iawn o'r etholaeth ehangach o ran oedran, rhyw, lleoliad, iaith - Cymraeg, Saesneg ac ati - y gallwn eu dwyn ynghyd gyda safbwyntiau amrywiol, safbwyntiau gwleidyddol amrywiol, a gellir gwneud hynny'n eithaf gwyddonol, ein bod yn cael pobl at ei gilydd mewn math o senedd fach, math o gynulliad dinasyddion. Ond, ac mae hwn yn 'ond' mawr, mae hwnnw'n ymarfer costus iawn. Byddem yn ceisio gwneud hynny - . Rydym wedi trafod gyda'r clercod sut y gallem wneud hynny yn y ffordd fwyaf costeffeithiol. Felly, rydym wedi edrych ar ben isaf y raddfa, ond hyd yn oed ar ben isaf y raddfa, nid yw'r swm o arian y byddai ei angen i redeg cynulliad dinasyddion yn ansylweddol. Ond os ydym o ddifrif ynglŷn â'i wneud, ac os ydym o ddifrif eisiau gwneud yn siŵr ein bod yn cael barn wybodus gan y cyhoedd, teimlwn y byddai'n arian sy'n werth ei wario. A deallaf y bydd Comisiwn y Cynulliad yn edrych ar hynny ar 27 Ionawr i gymeradwyo ein cais am gynulliad i ddinasyddion, gobeithio. Os na chawn gynulliad dinasyddion, bydd yn rhaid inni edrych ar ffyrdd eraill o ymgysylltu â'r cyhoedd, a gallai hynny ddigwydd drwy grwpiau ffocws, gallai ddigwydd drwy arolygon barn, gallai ddigwydd drwy ffyrdd eraill o ymgysylltu. Ond rydym yn awyddus iawn i symud ar hyd y ffordd hon o ymgynghori'n ystyriol iawn gyda phobl ar draws ystod eang o safbwyntiau ac yn y blaen. Felly, y pwynt arall y credaf i chi ei godi, Huw, oedd yr un am y sedd agored i'r Blaid Geidwadol, ac unwaith eto, rwy'n ailadrodd yr hyn a ddywedais wrth ymateb i Delyth Jewell: mae'r sedd yno i'r Blaid Geidwadol allu ymuno. Gobeithio y gallwn barhau â'n sgyrsiau â hwy, y byddant yn ymgysylltu â gwaith y pwyllgor hwn ac y byddant yn adolygu ac yn ystyried eu penderfyniad ac yn dychwelyd atom gyda safbwynt mwy cadarnhaol yn y dyfodol.